Samarqand Rossiyaning ikkita shahri bilan havo yo‘li orqali bog‘lanadi. Foto: Transport vazirligi axborot xizmati Rossiyaning «Pobeda» aviakompaniyasi O‘zbekistonga yangi yo‘nalishlarda muntazam aviaqatnovlarni amalga oshirish uchun ruxsatnoma oldi. «O‘zaviatsiya» agentligi tomonidan 2023 yil 6 sentabr kuni «Pobeda» aviakompaniyasiga Yekaterinburg–Samarqand–Yekaterinburg va Novosibirsk–Samarqand–Novosibirsk yo‘nalishlarida muntazam parvozlarni amalga oshirish uchun ruxsatnoma berildi. 2023 yil mart oyida «Pobeda» aviakompaniyasi Moskva–Samarqand–Moskva yo‘nalishi bo‘yicha qatnovlarni yo‘lga qo‘ygan edi. Parvozlar haftasiga ikki marta amalga oshirilmoqda. «Pobeda» - Rossiyaning loukoster (arzon narxli) aviakompaniyasi bo‘lib, «Aeroflot-Rossiya» tarkibiga kiradi. Qarorgohi Vnukovo (Moskva) aeroportida joylashgan.